Marcus Schütz

Marcus Schütz (? Lübeck – 1707 Tartu) oli Eesti vaimulik ja vaimulik kirjanik.

Schütz sündis arvatavasti Lübeckis, tema sünniaeg pole teada. Usuteadust õppis ta (immatrikuleeriti novembris 1658) Rostocki Ülikoolis.

Ta oli aastatel 1664–1680 Nõo Püha Laurentsiuse koguduse õpetaja. Aastatel 1680–1707 oli ta Tartu eesti koguduse õpetaja, olles ka Tartu linnakonsistooriumi assessorDie evangelischen Prediger Livlands bis 1918. Böhlau Verlag Köln, Wien 1977.

Ta oli koos Lorenz Molleri ja Andreas Virginiusega aastal 1684 valmistatud lõunaeestimurdelise suure katekismuse (küsimuste ja vastustega) ja aastal 1685 ilmunud samamurdelise laulu- ja palveraamatu autor, mis Adrian Virginiuse poolt trükki toimetati. Ka on ta Johann Nicolaus von Hardungi ja Andreas Virginiusega olnud Adrian Virginiuse lõunaeestimurdelise Uue Testamendi tõlke (mis valmis aastal 1685 ja mis ilmus trükis aastal 1686) revideerijaksEesti biograafiline leksikon, K./Ü. Loodus, Tartu, 1926–1929.

 Isiklikku 
Schütz oli kaks korda abielus. Tema teise naise Anna Maria isa oli Puhja Püha Dionysiuse koguduse õpetaja Erich Berthold Gummert.

 Viited 

Kategooria:Nõo Püha Laurentsiuse koguduse vaimulikud
Kategooria:Tartu Jaani koguduse vaimulikud
Kategooria:Liivimaa vaimulikud
Kategooria:Tartu konsistooriumi vaimulikud assessorid
Kategooria:Rostocki Ülikooli vilistlased
Kategooria:Surnud 1707